Държавен вестник, бр. 11, 2012 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  11
Компетенции
Резултати от ученето
Обучаваният трябва да:
6.10. Съвместно с режисьора и оператора подбира изходни материали 
за фонове, надписи и трикова работа
6.11. Осъществява контрол върху негативния монтаж
6.12. Извършва синхронизация на картината със звука
6.13. Синхронизира надписи и звук чрез ритмограма
Специфични за специалност 2130101 „Филмов монтаж“
7. Монтира филми, заснети на 
филмова лента 
7.1. Извършва филмов монтаж на заснетите на филмова лента кадри
7.2. Монтира 35 и 16 мм филмова лента
7.3. Работи с мувиола
7.4. Проверява първото игрално филмово копие и извършва корекции
Специфични за специалност 2130102 „Видеомонтаж“
8. Монтира филми и телевизи­
онни предавания, заснети на 
видеолента
8.1. Извършва видеомонтаж на заснетите на видеолента кадри
8.2. Работи с различни видове видеоформати – BtCam, Видеорулон, 
SVHS и VHS, и други видеоформати
8.3. Умее да извършва конвертиране от видеокасета на DVD, CD и 
други електронни носители
Специфични за специалност 2130103 „Компютърен монтаж“
9. Монтира филми и телевизи­
онни предавания, заснети на 
дигитален носител
9.1. Извършва компютърен монтаж на заснетите кадри на електро­
нен носител
9.2. Работи с професионални програмни продукти за нелинеен монтаж
9.3. Работи с компютърни програми за обработка и дизайн
9.4. Работи с програми за текстообработка
9.5. Работи със знакогенератори за обработка на надписи
9.6. Работи с различни видове електронни формати – SP, SX, Digital 
BtCam, DVC Pro, DV, DVD
5. Изисквания към материалната база
5.1. Учебен кабинет
Учебният кабинет трябва да разполага с 
работно място за обучаващия (работна маса 
и стол), работно място за всеки обучаван (ра­
ботна маса и стол), учебна дъска, мебели (шка­
фове за различни цели), плазмен телевизор, 
екран за прожектиране, DVD, видеотехника, 
компютър, мултимедия, филми и други записи 
за илюстриране на учебното съдържание и 
други технически средства за обучение.
5.2. Учебно монтажно студио
Учебното монтажно студио трябва да раз­
полага с видеоапаратна и да бъде оборудвано 
с филмова мувиола, съвременна компютърна 
техника и софтуер за извършване на монтаж, 
плазмени телевизори, DVD и др.
6. Изисквания към обучаващите 
Право да преподават теория и практика по 
професията „Монтажист“ – четвърта степен на 
професионална квалификация, имат лица с обра­
зователно-квалификационна степен „магистър“ 
или „бакалавър“ от професионални направления 
„Теория на изкуствата“, „Обществени комуника­
ции и информационни науки“, „Изобразително 
изкуство“, „Театрално и филмово изкуство“ и 
др. със специалност, съответстваща на пред­
мета/модула/дисциплината, която преподават, 
и квалификация или професионален опит в 
сферата на визуалните изкуства. 
Препоръчително е на всеки три години 
обучаващите да преминават курс за актуали­
зиране на професионалните знания и умения.
665
НАРЕДБА № 11
от 9 януари 2012 г.
за придобиване на квалификация по профе­
сията „Фотограф“
Раздел I
Общи положения
Чл. 1. С тази наредба се определя Държав­
ното образователно изискване (ДОИ) за при­
добиването на квалификация по професията 
213020 „Фотограф“ от област на образование 
„Изкуства“ и професионално направление 
213 „Аудио-визуални изкуства и техники; 
производство на медийни продукти“ съгласно 
Списъка на професиите за професионално 
образование и обучение по чл. 6, ал. 1 от 
Закона за професионалното образование и 
обучение.
Чл. 2. Държавното образователно изис­
кване за придобиването на квалификация 
по професията 213020 „Фотограф“ съгласно 
приложението към тази наредба определя из­
искванията за придобиването на трета степен 
на професионална квалификация за специал­
ността 2130201 „Фотография“ и на четвърта 
степен за специалностите 2130202 „Приложна 
фотография“ и 2130203 „Фоторепортерство“.
Чл. 3. Въз основа на ДОИ по чл. 1 и рам­
ковите програми по чл. 10, ал. 3, т. 3 и 4 от 
Закона за професионалното образование и 
обучение се разработват учебни планове и 
учебни програми за обучението по специал­
ностите по чл. 2.